Diari Oficial de la Generalitat Valenciana


Sumari del DOGV 1150, del 27-09-1989 (1989/815206)

RESOLUCIÓ de 6 de setembre de 1989, del Conseller d'Administració Publica, per la qual es delega la facultat de contractació de Personal Laboral en determinats llocs en òrgans de la Generalitat Valenciana i en les Conselleries d'Administració Pública, Agricultura i Pesca, Cultura, Educació i Ciència, Economia i Hisenda, Industria, Comerç i Turisme, Obres Publiques, Urbanisme i Transports, Sanitat i Consum, i Treball i Seguretat Social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1150

Data del DOGV
:   27-09-1989

Secció del DOGV
:   ALTRES DISPOSICIONS

Número del document
:   1989/815206


Data del document
:   06-09-1989

Organisme emissor
:   Conselleria d'Administració Pública

Tipus de document
:   Resolució

Correcció d'errades

Anàlisi jurídica

Resolució de 6 de setembre de 1989 del Conseller d'Administració Pública, per la qual es delega la facultat de contractació de Personal Laboral en determinats lloc en òrgans de la Generalitat Valenciana i en les Conselleries d'Administració Pública, Agricultura i Pesca, Cultura, Educacio i Ciència, Economia i Hisenda, Indústria, Comerç i Turisme, Obres Públiques, Urbanisme i Transports, Sanitat i Consum i Treball i Seguretat Social.  
L'article 38.2 del Decret 69/86 de 2 de juny (DOGV de 20 de juny de 1986), del Consell de la Generalitat Valenciana, pel qual és aprovat el Reglament de Selecció de Personal i Provisió de Llocs de Treball de la Generalitat Valenciana, atribueix al Conseller d'Administració Pública la facultat de formalitzar els contractes laborals de durada determinada.  
El cobriment de llocs de treball compta amb un procediment administratiu que és vàlid pràcticament en la totalitat dels supòsits, però que pot esdevenir inoperant en els supòsits d'absència temporal del seu titular per causes imprevistes, així com en els casos d'acumulació de tasques i de realització d'obres a serveis determinats.  
L'article 68 de la Llei 5/83 de 30 de desembre (DOGV 30/12/83), del Govern Valencià, contempla la possibilitat de delegació de facultats, sempre que per aplicació el principi d'eficàcia siga escaient. Aquesta delegació podrà ésser conferida a qualsevol altre òrgan que no siga l'òrgan jeràrquic inferior.  
I per aquesta raó, i tot fent ús de les facultats que em confereix la Llei 5/83, del Govern Valencià, dispose:  
Primer. Delegar en:  
- L'Il-lm. Sr. Secretari General de la Presidència de la Generalitat Valenciana.  
- L'Il-lm. Sr. Secretari General de la Conselleria d'Administració Pública.  
- L'Il-lm. Sr. Secretari General (als Serveis Centrals) i Directors Territorials (als seus àmbits territorials) de la Conselleria d'Agricultura i Pesca.  
- L'Il-lm. Sr. Director de Règim Econòmic i de Personal (als Serveis Centrals) i Directors Territorials (Als seus àmbits territorials) de la Conselleria de Cultura, Educació i Ciència.  
- L'Il-lm. Sr. Secretari General de la Conselleria d'Economia i Hisenda.  
- L'Il-lm. Sr. Secretari General de la Conselleria d'Obres Públiques, Urbanisme i Transports.  
- L'Il-lm. Sr. Secretari General de la Conselleria de Sanitat i Consum.  
- L'Il-lm. Sr. Secretari General (als Serveis Centrals), Directors Territorials i Caps d'Àrea de Serveis Socials (als seus respectius àmbits) de la Conselleria de Treball i Seguretat Social.  
la facultat de formalització dels contractes laborals de durada determinada en els supòsits següents:  
a) Contractacions per al cobriment de llocs de treball en casos de substitució dels seus titulars, per absència d'aquests, deguda a permisos, llicències, processos de malaltia comuna o accidents de treball i semblants.  
b) Contractacions eventuals per acumulació de tasques previstes en el Reial decret 2104/84 de 21 de novembre, articles 1-b) i 3 (BOE 23/11/84)  
c) Contractacions per obres o servei determinat previstes en el Reial Decret 2104/84 de 21 de novembre, articles 1-a) i 2 (BOE 23/11/84).  
Segona  
En formalitzar aquests contractes, les Conselleries corresponents els hauran de trametre a la Direcció General de la Funció Pública (Unitat de Registre de Personal i Llocs de Treball) per a la seua anotació, requisit aquest indispensable per a la percepció de les retribucions convingudes.  
Tercer  
En la formalització dels contractes, per raó d'aquesta delegació, es farà constància expressa d'aquesta circumstància i es consideraran subscrits per l'autoritat que l'ha conferida.  
DISPOSICIÓ DEROGATÒRIA  
Primer  
Deixar sense validesa les Resolucions següents:  
a) Resolució de 13 de novembre de 1987 (DOGV núm. 718 de 7/12/87) del Conseller d'Administració Pública, per la qual és delegada la facultat de contractació de personal laboral, en determinats supòsits, en els Directors Territorials de la Conselleria de Treball i Seguretat Social.  
b) Resolució de 20 de gener de 1987 (DOGV núm. 517 de 2/2/87) del Conseller d'Administració Pública, per la qual és delegada la facultat de contractació de personal laboral, en determinats supòsits, en els Caps d'Àrea de Serveis Socials de la Conselleria de Treball i Seguretat Social.  
c) Resolució de 20 de gener de 1987 (DOGV núm. 424 de 2/2/87) del Conseller d'Administració Pública, per la qual és delegada la facultat de contractació de personal laboral per al cobriment de llocs de treball, en determinats supòsits, en els Directors Territorials de la Conselleria de Cultura, Educació i Ciència.  
d) Resolució de 8 de juny de 1988 (DOGV núm. 847 de 16/5/88) del Conseller d'Administració Pública, per la qual és delegada la facultat de contractació de personal laboral, en determinats supòsits, en el Secretari General i en els Directors Territorials de la Conselleria d'Agricultura i Pesca.  
Segon  
Aquesta Resolució entrarà en vigència el mateix dia de la seua publicació en el Diari Oficial de la Generalitat Valenciana.  
València, 6 de setembre de 1989. - El Conseller d'Administració Pública: Joaquín Azagra Ros.